Jeg kan ikke stå oppreist, men jeg ser en åpning.
Like utenfor Alexandria, dypt under et tempel,-
leter arkeologer etter graven til Kleopatra, Egypts siste dronning.
Jeg har på følelsen, og jeg tror...
...at jeg holder på å løse dette mysteriet...
...med denne døra...
Jeg får ikke puste.
Oldtidens Egypt.
De makeløse monumentene forteller om en sivilisasjon-
som varte i 3000 år.
Men det siste kapitlet kretser rundt en vakker, betagende kvinne:
Kleopatra.
Den legendariske dronningen var Egypts siste farao,-
selv om hun hadde en frisk sønn og tronfølger.
I dag undersøker arkeologer over hele Egypt-
den gåtefulle slutten på styret hennes.
Var Kleopatra en vellykket farao?
Hvilke uroligheter bidro til hennes fall?
Og hvor er hennes forsvunne grav?
Utenfor Alexandria, ved tempelet Taposiris Magna,-
leter den dominikanske arkeologen Kathleen Martinez-
etter Kleopatras gravkammer.
Hvor den ligger, er en av oldtidens Egypts største gåter.
Jeg tror at når vi finner dronning Kleopatras grav,-
så kommer hun til å avsløre en fantastisk fortelling.
Kathleen var femten år første gang hun hørte om Kleopatra.
Etter tjue år som framgangsrik jurist,-
sluttet hun for å lete etter den forsvunne dronningen.
Hun er helten min.
Hun var en begavet kvinne, hun var forut for sin tid.
Hun var en politiker.
Hun kunne snakke alle sin tids språk, ni språk.
Hun var en dronning og gudinne. Jeg tror hun var et geni.
Mange tror at graven hennes ligger i hennes hovedstad, Alexandria,-
men Kathleens undersøkelser har ført til tempelet Taposiris Magna.
Hun tror at Kleopatra brukte dette tempelet til å skjule sin grav.
Kleopatra var gudinnen Isis' menneskelige skikkelse,-
og dette tempelet var tilegnet Isis.
Det er derfor jeg tror at det er her hun er begravd.
Kathleen har gravd her i tolv sesonger,-
og hun har allerede funnet mynter med den legendariske dronningen.
Bevis for at tempelet fantes på hennes tid.
Hvert år når jeg kommer til Egypt, legger jeg på plass en ny puslebit.
Jeg vet at jeg kommer nærmere og nærmere.
I fjor-
gjorde Kathleen et oppsiktsvekkende funn med geofoner.
En geofon registrerer små vibrasjoner i jordskorpen-
for å lokalisere underjordiske hulrom.
Ved Taposiris Magna oppdaget de et stort rom under tempelet.
Kathleen er ivrig etter å finne ut om dette er Kleopatras forsvunne grav.
Forrige sesong prøvde hun å nå den via en gammel tunnel,-
men regn gjorde det umulig å komme seg inn.
Nå, etter en uvanlig tørr sommer, er tunnelen tørr.
Vil den føre Kathleen til hulrommet... og Kleopatra?
Jeg vet at det er noe veldig viktig der nede.
Men selv når tunnelen er tørr, er det veldig vanskelig å utforske den.
Den eneste veien inn går via en farlig uthogd sjakt i fjellet.
For å klatre ned, må de montere flere stiger.
Det er en tidkrevende oppgave, men nødvendig å gjøre på riktig måte.
Med et dyp på 7,5 meter kan feil være skjebnesvangre.
Det må gjøres, men forsvarlig.
Løsner stigen, dør vi.
I Alexandria er den amerikanske egyptologen Meredith Brand-
også på jakt etter Kleopatra.
Katakomben Kom el Shoqafa ligger tjue meter under byen.
Ingen vet nøyaktig hvem som ble begravd her,-
men det er en av få gjenværende graver fra oldtidens Alexandria.
Den er nydelig.
Vi vet ikke hvordan Kleopatras grav så ut-
og har ingen andre kongelige graver fra hennes dynasti,-
så denne graven er vår beste approksimasjon.
Meredith var bare 17 år da hun kom til Egypt første gang.
Siden har hun tilbrakt mer tid i gamle graver enn hjemme i USA.
Steder som dette er grunnen til at jeg ble egyptolog.
Meredith undersøker gravens statuer og veggdekorasjoner.
Dette er en fantastisk scene.
Vi ser guden Anubis med sjakalhode mumifisere den avdøde,-
og alle andre guder man forventer å se.
Utskjæringene er typisk for oldtidens egyptiske graver,-
men det er også utskjæringer fra en annen kultur.
Scenen her nede på sarkofagen, er gresk tvers igjennom.
Girlanderen og ansiktene er hundre prosent greske.
Graven er en rar blanding av gresk og egyptisk stil.
Den sier derfor noe om Kleopatra og det Egypt hun regjerte over.
- I 332 f. - Kr. erobret Alexander den store Egypt-
og grunnla byen Alexandria.
Han banet vei for et nytt dynasti av greske faraoer,-
ptoleméerne, som hersket fra den nye byen.
300 år senere vant Kleopatra, som bare var 21 år gammel,-
over sin yngre bror i kamp og ble Egypts dronning.
Til tross for det greske opphavet, tok hun til seg egyptiske tradisjoner-
og bar klesdrakt og krone som tidligere faraoer.
Hun ble den første i sitt dynasti som lærte det egyptiske språket.
Graven vitner om de to kulturene som Kleopatra personifiserte.
Bildespråket er en unik illustrasjon som gjenspeiler Alexandrias kultur-
på Kleopatras tid, en blanding av Hellas og Egypt.
I 20 år regjerte Kleopatra fra den multikulturelle hovedstaden.
- Men i 30 f. - Kr. begikk hun ifølge kildene selvmord,-
som den siste faraoen noensinne.
Sporene til mange av Kleopatras gåter, hennes fall og død-
og plasseringen av graven hennes,-
finnes i ruiner fra den gresk-egyptiske hybridverdenen.
I Filadelfia, en oldtidsby på Kleopatras tid,-
har den egyptiske arkeologen Basem Gehad slått opp en leir.
Her lå oldtidens Filadelfia.
Det er veldig varmt, det blåser og mye sand.
Det er ikke det beste stedet man kan bo.
Hvert år tilbringer Basem og teamet hans flere uker-
i telt midt ute i den karrige ørkenen.
Til tross for de enkle forholdene er det en drøm som går i oppfyllelse.
Helt siden jeg var barn, har jeg drømt om å bli arkeolog og egyptolog.
Det er derfor jeg har ork til å tåle-
flere dager og uker i ørkenen,-
der jeg arbeider og graver ut hele tiden.
Da Basem gravde her forrige sesong,-
fant han et kompleks av hvelvformete graver.
I et av gravkamrene, et stykke fra hovedgalleriet,-
fant de tynne, malte trepinner-
som kunne samles til et vakkert maleri.
De fant også fragmenter av en hodeskalle...
...og diamantmønstret klede.
Fantastiske spor av en nekropolis som var skjult av sanden-
og menneskene som levde her for 2000 år siden.
I år håper Basem på å finne en enda større katakombe,-
for å se nærmere på hvordan grekere og egyptere levde sammen-
i Kleopatras Egypt.
Vi har mange katakomber og graver i dette området,-
som kan gi oss informasjon om de grekerne-
og egypterne som bodde sammen her.
Men det er et stort problem.
Området er større enn 800 fotballbaner,-
og man mangler kilder om hvor katakombene finnes.
Det er vanskelig å avgjøre hvor de skal begynne å grave.
Det er som å lete etter en nål her ute i ørkenen.
Basem lokaliserer noen sandbanker som likner på formasjoner-
som han har sett på satellittbilder av området.
De kan være tegn på en stor grav som ligger skjult i ørkensanden.
Teamet merker opp området og begynner å grave.
De fjerner tonnevis av sand i den varme ørkensola,-
og ved lunsjtid gir Basems magefølelse uttelling.
Vi fant nettopp denne trappen.
Trappetrinn som er hogd ut i fjellgrunnen.
De fører til inngangen til det vi tror er en katakombe.
Hvilke skatter fører trappen til?
Hva kan de fortelle om Kleopatras verden-
og oldtidens Egypts fall?
Hvis vi har flaks, finner vi en urørt katakombe,-
kanskje med mumiene der.
Teamet jobber hele ettermiddagen med å rydde inngangen for sand.
Til slutt kan Basem gå inn og ta en titt i graven.
Jeg ser mange rester av mumier og skjeletter...
Basem kryper inn gjennom den smale åpningen i fjellet.
Det er et unikt funn. Det er ofret dyr overalt.
Der inne er det et enormt katakombekompleks-
med elleve begravelsesnisjer.
Foran en av dem finner Basem en uskadd amfora på sanden.
Vinkrukker som denne-
ble brukt ved overgangen fra den ptolemeiske til den romerske æraen,-
som var tiden for Kleopatras styre.
Den beviser at katakomben er gresk-
og er fra Kleopatras tid.
Nå må teamet grave ut hele komplekset.
Bortsett fra keramikkgjenstandene, er den nesten helt begravd.
Vi er veldig glade og spente på hva vi vil finne i sanden.
De begynner å frigjøre den første begravelsesnisjen.
Det er veldig slitsomt å jobbe her nede.
Luftfuktigheten er veldig høy. Det er en varm sommer,-
og det er støvete med rester av organisk materiale.
Det er slitsomt.
Teamet fjerner forsiktig store mengder sand fra graven.
Dette er det mest spennende. Man vet aldri-
hva man kan finne bare to meter nede.
Sesongens mest interessante funn-
kan være bare noen skritt fra der man sitter og graver.
Vi har et kranium og to venstrebein fra to forskjellige personer.
Basem og rettsantropolog Abdullah Abdo Abdullah,-
undersøker kraniet.
Rundt, ikke skarpt...
- En mann? - Ja.
Abdullah ser på skjelettstrukturen at det er en fullvoksen mann.
Jeg vil vite hvor gammel han var.
Kraniets stand viser at mannen var ca. 50 år da han døde.
Skjøtene mellom kraniets deler-
har begynt å forsvinne.
Det tyder på en veldig gammel mann.
Han var sannsynligvis patriark i en stor gresk familie-
som nøt godt av Kleopatras styre for 2000 år siden.
Hva mer kan katakomben avsløre om Kleopatras verden?
Etter å ha gravd én meter, stopper Basem arbeidet.
Det er veldig vanskelig å bevege seg her inne.
Som dere ser, er det fullt av sand og søppel her.
Det hindrer oss i å komme videre med arbeidet.
De enorme sandhaugene i katakombens største rom-
gjør det umulig å nå dypere i begravelsesnisjene.
De må fjerne all sand fra rommet-
før de kan utforske nisjene.
Men utgravningstillatelsen går ut om noen dager, så de må jobbe fort.
Ved Taposiris Magna,-
mens teamet bygger en stige ned i tunnelen-
til det mystiske tomrommet under tempelet,-
ser Kathleen hvordan det går i den andre enden av utgravingen.
Hun leter trøstesløst etter spor etter Kleopatras grav-
over hele tempelkomplekset.
Hun kan være hvor som helst.
Jeg vil utforske hver eneste tomme av denne utgravingen.
Jeg er sikker på at jeg vil finne henne.
Øst for tempelet, ved et oldtidsfyr,-
har Kathleen allerede oppdaget en nekropol fra Kleopatras dager.
I fjor gjorde teamet hennes et utrolig funn her.
Da de gravde, fant de levningene av en mann.
I munnen hans fant de en gyllen tunge, støpt i 22-karat gull.
Tungas funksjon kan ha vært å la avdøde snakke med gudene.
Det er en av fire liknende mumier som teamet har funnet i nekropolisen.
Det tyder på at dette var et sted der eliten ble begravd.
Vi vil forstå hvem det var som ble begravd her-
og hva vi kan lære av det som er relevant for søket mitt.
Og Kathleen har et nytt spor her i nekropolisen - ei urørt grav.
Jeg har ikke ord for hvor spennende det er.
Den har vært skjult så lenge, og nå står vi her.
Først må de fjerne de tunge kalksteinene som forsegler grava.
Legg dem som de lå, bare her borte.
Plutselig finner en av arbeiderne noe i sanden.
Hva er det?
Metall. Det er bronse.
Kathleen og arkeolog Juan Padilla undersøker funnet nærmere.
- Den har innbuktninger. - Ja, den er dekorert.
Den kommer fra et klesplagg. Det er en fibula.
En fibula er en liten brosje som ble brukt som spenne på klærne.
De var vanlige på den tiden da Kleopatras styre falt,-
og tyder på at graven kan være fra hennes siste tid.
Kan graven gi ny informasjon om Kleopatras siste dager-
og hennes gjemte gravkammer?
Det er et veldig godt tegn. Og den lå oppå,-
så vi må se hva vi finner inne i den.
I over en time, i brennende varme, tømmer de graven for sand.
Under de første kalksteinblokkene graver de fram deler av et skjelett.
Men det likner ikke på noe de har sett før.
Herregud.
Kathleen og Juan undersøker skjelettet som trer fram fra graven.
Vi tror det er en mann, for skjelettets deler er tjukke.
Det ser ut som en stor eller sterk mann.
Mannens skinneben stikker fram fra under steinblokkene.
De ses knapt, dekket av jord fra årtusener,-
men Kathleen og Juan kan se at det ikke er et vanlig skjelett.
Vi ser tydelig at de menneskelige levningene er veldig godt bevarte.
Her ser vi tydelig skinnebeinet, ankelen,-
men vi ser ingen spor av føttene.
Ingen.
Mannens skjelett er godt bevart,-
men føttene hans er hogd av ved anklene.
Herregud, de har hogd av føttene hans!
Hvorfor ville noen lemleste mannens kropp?
Vår første tanke er at det er en slags straff.
Det er mulig at mannen fikk føttene hogd av mens han levde.
Hva hadde han gjort som rettferdiggjorde en så grusom straff?
Vi må finne ut det, fjerne steinene og se hvem han var.
Dette er ikke vanlig.
Teamet fjerner de siste blokkene og børster av sanden-
for å få fram skjelettets øvre deler.
Her kan vi se noe, Kathleen.
- Det er en del av kraniet. - Så glad jeg blir.
Kathleen undersøker skjelettet når det trer fram under sanden.
Under haka vil vi å se tegn til at han er mumifisert-
som ved øyet og i pannen.
Føttene har hogd av,-
og det er rart, for han har også blitt mumifisert.
Man mumifiserte av respekt for avdøde-
for å bevare kroppen så den var klar til neste liv.
En stor belønning for den som har levd et dydig liv.
Men Kathleen tror lemlestingen av mannen var en straff.
Kanskje han tilhørte en mektig familie,-
eller hadde en viktig stilling, men ble straffet?
Den merkelige begravelsen kan tyde på uroligheter på Kleopatras tid,-
og være et spor til hennes fall.
Enda en grunn til å fortsette å lete etter Kleopatras grav.
Hver gang vi finner noe nytt og graver fram mer,-
finner vi flere og flere arkeologiske bevis-
som viser at vi nærmer oss.
Ved nekropolisen i oldtidsbyen Filadelfia,-
har Basem og teamet fjernet flere tonn sand-
fra en katakombe fra Kleopatras tid.
Det vi har gjort nå i denne katakomben,-
er å rense det største rommet og en av gravnisjene.
Funn i gravene kan vise tegn til uroligheter under hennes styre.
Ut fra katakombens forfatning,-
ser det ut som at det har vært gravplyndrere her.
De fleste gravnisjene er ødelagt.
Gravplyndrere ranet graven for gull og verdisaker i oldtiden.
De var bare ute etter verdifulle gjenstander,-
så de har etterlatt noen ting.
Det som ikke interesserte dem, er veldig viktig for oss.
Basem undersøker tingene som plyndrerne etterlot.
Vi kan se offergaver fra den dødes familie.
Dette er en glassflaske, som kanskje ble brukt til parfyme.
Det ser ut som offergaver ble stilt foran nisjene.
Det stemmer overens med oldtidens egypteres trossystem.
Oldtidens egyptere trodde at den døde trengte gaver til neste liv.
Å finne dem i en gresk grav kan tyde på at grekerne her-
fulgte egyptiske skikker, akkurat som Kleopatra i Alexandria.
Vi vil fortsette å grave her i katakomben-
og fortsette letingen i hele nekropolisen.
Med bare noen få dager igjen av gravesesongen,-
vil Basem fokusere på området like utenfor gravkomplekset.
Og snart bærer valget frukt.
Skal jeg komme? Vi går og ser.
Hva har dere funnet?
Knapt synlig i sanden-
ligger det en smal treremse med svake spor av maling.
Det er et nervepirrende øyeblikk for meg.
I sanden ved nekropolisen har Basem gjort et oppsiktsvekkende funn.
Det er et fragment av et portrett av en mumie,-
som er malt i voks med enkaustisk teknikk.
Greske kunstnere fra Alexandria-
reiste sørover gjennom Egypt langs Nilen.
Folk bestilte portrettmaleri fra kunstnerne-
som malte med varm bivoks på tre.
De levende portrettene liknet ikke noe i den egyptiske kunsten.
Folk hang de fargerike portrettene i husene sine.
Når de døde, ble portrettet lagt på ansiktet før de ble mumifiserte,-
for at sjelen i neste liv skulle huske hvordan den så ut.
Det er et mesterverk.
Til tross for støvlagene-
kan Basem tydelig se et kvinneansikt.
Vi ser alle detaljer, hår, øyne, nese, lepper...
...det grønne smaragdsmykket også,-
og den greske tunikaen som er malt i purpur.
Det er et vakkert portrett av en gresk kvinne-
som levde og døde i Filadelfia-
på Kleopatras tid, for 2000 år siden.
Basem tror at gravplyndrerne ødela maleriet-
da de prøvde å få det løst fra graven.
Hvis det ble brutt i mindre biter, var det ubrukelig for dem.
De kunne ikke selge det og etterlot det nok på stedet.
For oss er det en skatt.
Jeg kan ikke forestille meg en gjenstand-
som er vakrere enn dette ansiktet.
Det er et stort funn. Akkurat det Basem håpet på.
Nå kan vi si at oppdraget er fullført.
Bare denne biten gjør arbeidet verdt bryet-
fordi den er unik.
Det er mulig at også Kleopatra-
ble begravd med et realistisk portrett.
Vi vet godt at oldtidens egyptere-
veldig ofte beholdt bildet av den døde.
Tradisjonen ser ut til å ha fortsatt på ptoleméernes tid.
De bevarte tradisjonene, men på sin egen måte-
med en ny måte å male på.
Så plasserte de de vakre og flotte portrettene-
på ansiktet og pakket inn hele mumien på egyptisk vis.
Basems funn tyder på at også utenfor Alexandria-
fulgte grekerne under Kleopatras styre hennes eksempel-
og fulgte egyptiske skikker.
Og Kleopatras respekt for tradisjonen-
ble verdsatt av egypterne.
Det gjorde det mulig å regjere over et blomstrende flerkulturelt rike.
Begge nasjoner levde sammen i harmoni-
i et blandet samfunn med blandet kultur.
Grekerne og egypterne levde sammen i harmoni.
Hva ga opphav til problemene på Kleopatras tid?
Hva førte til hennes fall?
I Alexandria-
har Meredith dratt til byens moderne bibliotek Bibliotheca Alexandrina-
for å finne ut mer.
Dette er Alexandrias moderne bibliotek.
Det står like ved der oldtidens bibliotek sto.
Oldtidens bibliotek var kjent i hele Middelhavsområdet-
som det største kunnskapssenteret.
Det var flere bøker her enn noe annet sted.
Men det er ikke en oldtidsbok som fanger Merediths interesse,-
men en uvanlig granittbyste.
Denne statuen er utrolig. Den har en frisyre i gresk stil-
med en bustet og krøllete pannelugg.
For meg er det et veldig gresk ansikt.
Øverst har hun et tradisjonelt, egyptisk oldtidshodeplagg-
som konger bar, en såkalt nemes.
Nemes er et brettet, stripet klede som dekker hode og skuldre.
Båret sammen med en krone viser den at personen er en farao.
Det er en egyptisk konges hodeplagg,-
men ansiktet er en gresk manns.
Det er nok Cæsarion, Kleopatras sønn,-
et direkte resultat av forholdet hennes til Roma.
Cæsarion var sønn av Kleopatra og Julius Cæsar,-
Romas store diktator.
De hadde en affære da Kleopatra kjempet-
en bitter borgerkrig mot sin bror,-
til tross for farens ønske om at de skulle regjere sammen.
Da Cæsar og hæren hans kom til Alexandria,-
benyttet Kleopatra seg av sjansen til å få en mektig alliert,-
sammen med Egypts krone.
Mens brorens hær patruljerte i byen,-
lot Kleopatra seg smugle inn i Cæsars bolig-
rullet inn i et teppe for å møte han ansikt til ansikt.
Den henførte Cæsar hjalp Kleopatra med å vinne tronen,-
og de fikk en sønn, Cæsarion.
Men noen år senere-
ble Cæsar drept av romerske senatorer som fryktet makten hans.
Og hans tre nærmeste allierte tok makten i Roma.
Da Kleopatras møtte en av dem, Marcus Antonius,-
gjorde hun entré i en gyllen båt.
De dannet en ny allianse og ble forelsket.
Kleopatra har blitt skildret som en løsaktig forfører,-
men alt hun gjorde var strategisk.
Hun var en intelligent kvinne som forsto seg på geopolitikk,-
Egypt og Middelhavsområdet.
Hun inngikk allianser avhengig av hvem som hadde makten-
og kunne hjelpe henne med å sikre tronen.
Egypt var stabilt.
Kleopatra hadde kontroll,-
støttet av alliansen med Marcus Antonius og Roma.
Men bare ti år senere raste alt sammen.
Hva var det som skjedde?
Meredith undersøker en stor marmorbyste-
like ved statuen av Kleopatras sønn Cæsarion.
Denne statuen er fantastisk.
Den er virkelig ikke egyptisk, den oser "Roma".
Alt fra den hvite marmoren til hårfrisyren,-
det nøyaktige ansiktet, nesa og alt.
Det er en romersk statue.
Statuen forestiller Octavius.
Octavius var Cæsars adoptivsønn.
Etter Cæsars død skyndte Octavius seg å ta makten i Roma.
Marcus Antonius og alliansen med Kleopatra sto i veien for han.
De utgjorde et utrolig mektig blokk,-
som Octavius opplevde som en direkte trussel mot hans styre.
Og Octavius ville ta hevn over Marcus Antonius.
Marcus Antonius var gift med Octavius' søster-
samtidig som han innledet alliansen og forholdet til Kleopatra.
Det irriterte han både politisk og personlig.
- 32 år f. - Kr.-
erklærte Octavius, støttet av senatet, krig mot Kleopatra.
Kleopatras allianse med Marcus Antonius-
hadde plassert henne og Egypt i skuddlinjen.
Forholdet til Marcus Antonius virket som en god strategi,-
men det ga henne problemer.
Ved Taposiris Magna...
Den brutalt lemlestete, men omsorgsfullt mumifiserte mannen-
kan ha blitt offer for Kleopatras krig med Roma.
Det var en kaotisk tid, det første århundret.
Det var Kleopatra og Marcus Antonius mot Octavius.
Kanskje han var på feil side og ble straffet for det?
Det er et stort funn.
Også Kleopatra ble offer for krigen.
Nå leter Kathleen etter hennes forsvunne grav.
Hun tror den ligger i et stort tomrom-
som hun har oppdaget under tempelet.
Teamet hennes har festet en rekke stiger-
ved inngangen til dem mørke og trange sjakten.
Nå kan Kathleen endelig komme seg inn.
Sjakten er åtte meter dypt. Et fall her kan drepe henne.
Av en eller annen grunn, som jeg ikke forstår, er jeg ikke redd.
Jeg er klar til å klatre ned.
Jøss.
Den andre stigen er veldig ustabil.
Den beveger seg. Herregud.
Etter en risikabel klatretur kan Kathleen utforske tunnelen.
Det er fantastisk!
Vi kan tydelig se spor...
...etter oldtidsmalerier.
Her ser vi gips... Den har vært dekket.
Byggingen av denne tunnelen...
...den er hogd ut med meisel for hånd.
Flere hundre meter.
Tunnelen er forbløffende lang, hogd i fjellgrunnen.
Å gjøre det for hånd må ha tatt flere år.
Hvorfor? Hvorfor bygde de denne tunnelen?
Hvorfor det store arbeidet?
Kan all tiden som ble brukt på å grave og dekorere tunnelen-
tyde på at den fører til Kleopatras forsvunne grav?
Kathleen går stadig dypere ned.
Jeg får ikke puste...
Lufta er...veldig dårlig.
Jeg får ikke puste her lenger.
I Alexandria undersøker Meredith-
hva som førte til Kleopatras gåtefulle død.
I hjertet av hovedstaden hennes ligger ruinene etter Kom el Deka.
Dette er et utrolig sted.
Den er veldig godt bevart, den er oppsiktsvekkende.
Her ser man ikke noe fra oldtidens Egypt.
Vi har et amfiteater, et offentlig bad, brede gater...
Alt her er romersk.
Ved Kom el Deka ser man ingen spor av Kleopatras blanding-
av egyptisk og gresk kultur.
Det vitner om en romersk maktovertakelse.
Julius Cæsars adoptivsønn, Octavius,-
følte seg truet av Kleopatras og Marcus Antonius' allianse.
Et år etter å ha erklært krig, gjorde han sitt trekk.
Octavius mobiliserte en stor flåte-
og angrep Kleopatras og Marcus Antonius' felles styrker.
Flåtene møtes utenfor Hellas' kyst.
Octavius' flåte seiret,-
og Kleopatra og Marcus Antonius flyktet.
Det sies at Marcus Antonius senere hørte rykter om Kleopatras død.
Han tok sitt eget liv for å bli forent med henne.
Men Kleopatra levde.
Hun skyndte seg til han, og han døde i armene hennes.
Marcus Antonius' død var første skritt mot at Octavius tok makten i Roma.
Men Octavius var ærgjerrig, han ville gjøre riket større-
og hadde Egypts rikdommer i sikte.
Men Kleopatra sto i veien for han.
Kleopatra var en klok og kompetent hersker.
Til tross for utfordringene, fikk hun Egypt til å blomstre i lang tid.
Men hun satset på feil mann. Riket hennes ble splittet,-
og Roma ble en stadig større trussel. Kleopatra hadde ingen utvei.
Det sies at Kleopatra tok sitt eget liv-
ved å la seg bite av en kobra.
Octavius hadde invadert Egypt-
og lette nå etter sønnen og tronfølgeren, Cæsarion.
Men han hadde flyktet til østkysten.
Den unge kongen kom tilbake til Alexandria for å be om nåde...
...men Octavius ga ordre om å drepe han.
Faraoenes epoke var slutt.
Marcus Antonius, Kleopatras og hennes sønns død-
ga Octavius full kontroll over Egypt.
Octavius ble Romas første keiser og tok tittelen Augustus.
Egypt ble en provins i hans enorme keiserdømme.
Egypt som hadde vart i 3000 år fantes ikke lenger.
Og Kleopatras kropp og grav har aldri blitt funnet.
Ved Taposiris Magna-
har Kathleen kommet over 30 meter inn i tunnelen-
når hun får øye på noe bak steinmassene-
og skjult av skrap.
Jeg kan ikke stå oppreist, men jeg kan se...
...jeg ser en åpning.
Jeg prøver å se mest mulig.
Hvis vi har flaks, kan vi se hva som ligger bak steinmassene.
Den fortsetter. Man ser tydelig at tunnelen fortsetter. Her er den.
Inngangen er et nervepirrende spor.
Fører den til en underjordisk grav?
Kanskje til og med Kleopatras forsvunne grav?
Jeg har på følelsen... Og jeg tror...
...at jeg snart vil løse mysteriet.
Denne døren... Ja...
Jeg får ikke puste.
Etter 30 minutter i tunnelen-
må Kathleen opp til overflaten for å få frisk luft.
Jeg er så trøtt... og støvlene mine er glatte.
Steinmasser blokkerer den gåtefulle inngangen inne i tunnelen.
Kathleen rekker ikke å rydde den før tillatelsen hennes går ut.
Men tunnelen og rommet under er mer lovende enn hun hadde håpet.
Etter alle disse årene-
er det veldig spennende å endelig få gå ned og utforske.
Kleopatras grav kan være der nede.
Jeg er veldig stolt av det vi utretter her.
Så en applaus for teamet mitt og alt det harde arbeidet.
Etter flere kan Kathleen være nærmere enn noensinne-
å finne Kleopatras forsvunne grav.
Tunnelen vil nok ta oss til et av århundrets store funn.
Hver sesong finner arkeologer nye spor om Egypts siste farao.
Funnene viser at Kleopatra regjerte-
over et blandet gresk og egyptisk samfunn.
Hun inngikk smarte allianser for å sikre tronen og Egypt.
Men hun kom i veien for Octavius' jakt på dominans.
Da han trakk Egypt inn i en voldsom krig,-
kan Kleopatras eneste utvei ha vært å begå selvmord-
og beskytte graven mot hans vrede.
Hun lurte romerne.
Hun lurte datidens mektigste hær.
Og jeg tror hun ble ført hit og forsvant ved Taposiris Magna.
Selv om Kleopatra ble beseiret, lever minnet hennes videre-
og fengsler mennesker den dag i dag.
Tekst: Tone Hansen